# שו"ת נושא מס 12- הכרעת הרוב

1. בית המשפט העליון של ארה"ב אישר את רפורמת הבריאות של אחד הנשיאים ברוב של 5 שופטים מול 4. הקונגרס (הפרלמנט) האמריקני כבר חוקק את חוק הרפורמה, אך היו עתירות לבית המשפט העליון והדיון נמשך שנתיים. העתירות לבית המשפט העליון התייחסו לסעיף המרכזי של הרפורמה, שמחייב כל אזרח להחזיק ביטוח בריאות, ואזרח שלא יעשה זאת ייקנס. העותרים טענו כי הדבר מנוגד למה שכתוב בחוקה האמריקנית. 26 מתוך 50 מדינות ארה"ב פנו לבתי משפט במדינותיהן נגד הרפורמה, ולבסוף הגיע העניין לבית המשפט העליון. בכל זאת, הרפורמה משאירה לכל מדינה את האפשרות לקבוע את גובה הסכום שמשולם עבור הביטוח, ואת היקף השירותים השונים שיינתנו תמורת ביטוח הבריאות.

* ציין והצג את **העיקרון הדמוקרטי** שבאמצעותו התקבלה הכרעת הדין בבית המשפט העליון. הסבר כיצד עקרון זה בא לידי ביטוי בקטע.

1. הצג את **עקרון הכרעת הרוב**. הצג את שיטת הבחירות היחסית.
2. הסבר כיצד **שיטת הבחירות היחסית** עלולה לפגוע בעיקרון הכרעת הרוב.
3. הצג את **שיטת הממשל הפרלמנטרית**. הצג את עריצות הרוב. הסבר כיצד שיטה זו עשויה למנוע את **עריצות הרוב**.

תרגול נוסף:

1. בישיבת הממשלה נערך דיון בעניין תוכנית לפיתוח כבישים, מהנגב והגליל אל מרכז הארץ. כמה מהשרים שהשתתפו בדיון התנגדו לתוכנית בטענה שהיא יקרה מידי. בסיום הדיון נערכה הצבעה" 19 שרים הצביעו בעד התוכנית 4 התנגדו אחד נמנע.

* ציין והצג את **העיקרון הדמוקרטי** שבא לידי ביטוי בהליך לאישור התוכנית בישיבת הממשלה. כיצד עיקרון זה בא לידי ביטוי בקטע.